Kamu bisa jelasin ke aku soal Wong Kaili dalam bahasa jawa?

Suku Kaili inggih punika suku bangsa ing Indonésia ingkang kanthi turun-temurun kasebar dumunung ing sapérangan ageng saking Provinsi Sulawesi Tengah, mliginipun wewengkon Kabupatèn Donggala, Kabupatèn Sigi, lan Kota Palu, ing sadaya laladan punika ing lembah antawis Gunung Gawalise, Gunung Nokilalaki, Gunung Kulawi, lan Gunung Raranggonau. Suku punika ugi dumunung ing wewengkon pasisir wétan Sulawesi Tengah, nglingkupi Kabupatèn Parigi-Moutong, Kabupatèn Tojo-Una Una lan Kabupatèn Poso. Masarakat suku Kaili dumunung ing kampung/désa ing Lempongan Tomini inggih punika Tinombo, Moutong, Parigi, Sausu, Ampana, Tojo lan Una Una, déné ing Kabupatèn Poso dumunung ing laladan Mapane, Uekuli lan pasisir Pasisir Poso.

Kanggé nyebut "tiyang Kaili" dipunsebut ing basa Kaili kanthi migunakaken prefix "To" inggih punika To Kaili.

Wonten manéka pamanggih ingkang nedahaken etimologi saking tembung Kaili, salah satunggaipun nyebutaken bilih tembung ingkang dados nama suku Kaili punika asalipun saking nama wit lan buah Kaili ingkang limrahipun tuwuh ing alas-alas ing laladan punika, mliginipun ing pinggir Kali Palu lan Lempongan Palu. Nalika jaman rumiyin, pinggir pasisir Lempongan Palu papanipun menjorok l.k. 34 km saking papan ingkang wonten sapunika, inggih punika ing Kampung Bangga. Minangka buktinipun, ing laladan Bobo dumugi Bangga kathah kapanggih karang lan sesuketan pasisir/laut. Ing mrika ugi wonten sawijining sumur ingkang banyunipun pasang nalika banyu laut saweg pasang makaten ugi badhé asat manawi banyu laut asat.

Miturut cariyos (tutura), rumiyin, ing pinggir pasisir caket kampung Bangga tuwuh sebatang wit kaili ingkang tuwuh dhuwur. Wit punika dados arah utawi pedoman tumrap para pelaut  utawi warigaluh ingkang mlebet Lempongan Palu kanggé nuju ing pelabuhan nalika iku, Bangga.